Source: http://blog.etrend.sk/mihalblog/danove-a-odvodove-tipy-danove-priznanie-za-rok-2013-2.html
Timestamp: 2016-09-30 06:48:31+00:00
Document Index: 1888232

Matched Legal Cases: ['§ 11', '§ 43', '§ 43', '§ 43', '§ 6', '§ 43', '§ 43', '§ 43', '§ 43', '§ 35']

Daňové a odvodové tipy - daňové priznanie za rok 2013 | Jozef Mihál | Blogy | TREND.sk
Chcem vlastný blog BLOG Jozef Mihál Daňové a odvodové tipy - daňové priznanie za rok 2013
02.08.2013 | Jozef Mihál
Ukážky z knihy "Daňové a odvodové tipy II. (2013)"	Zdieľať
KTO MUSÍ PODAŤ DAŇOVÉ PRIZNANIE ZA ROK 2013
Daňové priznanie za rok 2013 je povinný podať:
1. Daňovník, ktorý dosiahol za rok 2013 zdaniteľné príjmy presahujúce sumu 1867,97 eura.
Táto hranica je definovaná ako 50% sumy podľa § 11 ods. 2 písm. a) zákona č. 595/2003 Z.z. o dani z príjmov (ďalej len „zákon“), čo je pre rok 2013 suma 3735,94 eura.
Do sumy 1867,97 eura sa nezahŕňajú príjmy, z ktorých sa daň vyberá podľa § 43 (zrážková daň), ak vybraním tejto dane je splnená daňová povinnosť (§ 43 ods. 6) alebo daňovník neuplatní postup podľa § 43 ods. 7.
2. Daňovník, ktorý vykazuje daňovú stratu.
3. Daňovník, ktorého na podanie daňového priznania vyzve správca dane.
4. Daňovník, ktorému zamestnávateľ vykonal ročné zúčtovanie, ak v tomto zdaňovacom období daňovník poberal
a) príjmy zo závislej činnosti od viacerých zamestnávateľov a zamestnávateľovi, ktorý mu vykonal ročné zúčtovanie, nepredložil požadované doklady od každého zamestnávateľa,
b) iné druhy zdaniteľných príjmov podľa § 6 až 8 vrátane príjmov, z ktorých sa daň vyberá podľa § 43 (zrážková daň), pri ktorých daňovník uplatní postup podľa § 43 ods. 7.
Daňové priznanie môže podať (dobrovoľne) aj daňovník, ktorý nemá povinnosť podať daňové priznanie.
Daňové priznanie za rok 2013 nie je povinný podať daňovník, ak má len príjmy:
- do výšky 1867,97 eura,
- zo závislej činnosti a nie je povinný podať daňové priznanie podľa vyššie
uvedeného bodu 4.,
- z ktorých sa daň vyberá podľa § 43 (zrážková daň) a neuplatní postup podľa § 43 ods. 7,
- ktoré poberá od zahraničného zastupiteľského úradu na území Sloven- skej republiky, a je daňovníkom, ktorý požíva výsady a imunity podľa medzinárodného práva,
- zo závislej činnosti plynúce zamestnancom Európskej únie alebo jej orgánov, ktoré boli preukázateľne zdanené v prospech všeobecného rozpočtu Európskej únie,
- ktoré sú od dane oslobodené.
Pozor, na vrátenie preddavkov na daň je potrebné, aby si daňovník podal daňové priznanie.
Zamestnávateľ v takýchto prípadoch síce podľa zákona môže vykonať ročné zúčtovanie, ale na základe ročného zúčtovania nie je možné vrátenie preddavkov na daň. Zdôraznime ešte raz – daňovník si musí sám podať daňové priznanie.
Pani Anna si podá daňové priznanie (typ A). V daňovom priznaní uvedie úhrn príjmov zo závislej činnosti 1500 eur, úhrn povinného poistného (na sociálne poistenie) 60 eur, základ dane 1440 eur. Výsledná daňová povinnosť bude nula. V daňovom priznaní pani Anna uvedie úhrn preddavkov na daň zrazených podľa § 35 zákona ako sumu 273,60 eura. Výsledkom bude daňový preplatok vo výške -273,60 eura. Túto sumu musí daňový úrad pani Anne vyplatiť.
Pozor, pri uplatnení tohto postupu je dôležité, aby úhrn príjmov nepresiahol sumu 1867,97 eura.
Daňové a odvodové tipy II. (2013)	Tagy
dane	Čítajte viac v blogu Jozef Mihál
Nepríjemný. A preto si práve čítate posledný článok na blog.etrend.sk/mihalblog Štatistika Najskôr pár čísel....	55	13.09.2014 | čítanosť: 29877
Úspech Roberta Fica bol vždy založený na populizme, zneužívaní ľudí a klamstve. Tu sú tri aktuálne príklady ako Vás pán Fico klame. Mladí ľudia Pán premiér v posledných mesiacoch často...	28	24.08.2014 | čítanosť: 17742
Priemerná čítanosť: 15406
Moje tagy vianočný príspevok, materské, SZČO, dane, prídavok na dieťa, Sociálne poistenie, dlhodobo nezamestnaní, zamestnanecká prémia, maximálny základ, minimálny základ, pracovná zdravotná služba, Zdravotné poistenie, odvody, minimálna mzda, indexové fondy, dávky v nezamestnanosti, príjem v zahraničí, dávky, politiky zamestnanosti, superhrubá mzda, Zákonník práce, Odvodový bonus, korupcia, elektronická aukcia, Sociálna poisťovňa, dôchodky, nezdaniteľná časť, príspevok rodičovi, úrad práce, rodičovský príspevok, eurofondy, daňový bonus, príspevok na starostlivosť o dieťa, sociálne služby, paušálne výdavky, dohody, druhý pilier, rzzp, SaS, smer, Peter Bódy, sociálny fond, verejné obstarávanie, študenti Čítajte viac na TREND.sk
Firmy	Škoda čaká rekordný rok, ďakovať môže najmä Číne	Technológie	Na Marse do ôsmich rokov. Taký je optimistický plán Elona Muska	2	Mediálne	PROKOP vyzýva k prihlasovaniu prác	Gazduj	Hygienici varujú pred kozmetikou s nepovolenými látkami	Podnikanie	Papierovačky zhltnú podnikateľom ročne až 140 hodín	2	Reštaurácie	Ročník 2016: Menej hrozna, víno bude výborné